Bizonylat mező szűrések

Törzsadatok,

Bizonylat beállítások,

Bizonylat mező szűrések menüpont eredménye egy lista, ahol a már beállított szűrések találhatóak, melyek a bizonylatkészítéskor megjelenő tételek hozzáadása területre lesznek hatással.

Normál esetben a lista üres, ilyenkor az alapértelmezett sorrend van használatban.
A rendszernek ez a beállítása nem annyira a normál felhasználók részére készült, inkább csak a rendszer testreszabásánál szoktuk használni az egyedi mező sorrendek és gomb sorrendek kialakítására.

Új beállítást a + gomb megnyomásával lehet létrehozni.

Ekkor egy üres űrlapot kapunk, ahol következik a Paraméterek megadása:

Bizonylat komponista
Annak a bizonylattípusnak a kiválasztása, amelyiknek a felépítését módosítani szeretnénk.

Felhasználók
Ha a Mindenki van kiválasztva, akkor globális beállítás lesz, azaz a rendszer összes felhasználójára érvényesül.
Ha egy konkrét felhasználó van kiválasztva, akkor csak arra a felhasználóra lesz érvényes.

Művelet szűrő
Ezek a (tételek hozzáadásakor) Keresendő mező mellett megjelenő | Gombok | Például: Termék cikktörzsből, Termék raktárból, stb.

Szerkesztési szűrő
A (tételek hozzáadásakor) keresés eredményéül kapott adatok megjelenítésére van hatással, azaz pl. a termékek, szolgáltatások, másik bizonylat tételei, stb.

Listázási szűrő
A tétellista, amit a (tételek hozzáadásakor) keresés után kiválasztottunk és a | Tovább | gombra kattintva hozzáadtuk a bizonylathoz.

A szűrőkben használható adatokat (gomb és mezőneveket) olyan módon tudhatjuk meg, hogy:
a beviteli mezőbe egy kérdőjelet (?) kell írni.

Majd alul a funkció gombok között a | Frissít | gombra kattintani.

Ekkor például számla esetén a következő jelenik meg:

Ha például csak a keresés mezőinek sorrendjét szeretnénk módosítani, akkor a Művelet szűrő és Listázási szűrő mezőket üresen kell hagyni.

A szerkesztési szűrőben csak egy sornyi adatot kell szerepeltetni.

Ha segítségként megjelent pl. a:
cikkszam megnevezes raktaron megys cikktorzs_beszar arres lista_netto netto penznem menny megys megj gysz forrasraktar keszlet engedmeny sor, és azt szeretnénk, hogy a sorrendben elől legyen a megnevezés, utána a cikkszám, majd a többi mező már bármilyen sorrendben jöhet, akkor csak ennyit kell beírni:
megnevezes cikkszam *
Természetesen fel lehet sorolni az összes lehetséges mezőt is, de a * jelentése a maradék mezők bármilyen sorrenben.

| Felvesz | gombra kattintva elmenti a módosításokat.
| Felvesz újként | gombra kattintva új szűrést hoz létre!